Skaistgirių geležinkelio stotis

Skaistgirių geležinkelio stotis – buvusi stotis Skaistgirių kaime (Panevėžio rajonas), prie buvusio Panevėžio–Joniškėlio geležinkelio. Išlikęs medinis stoties pastatas (unikalus Nr. ), ūkinis pastatas (Nr. ) ir motodrezinos garažas (Nr. ) – kultūros paveldo objektai.

 Istorija 

1937–1938 m. buvo nutiestas Panevėžio–Joniškėlio siaurasis geležinkelis, tada pastatyta ir Skaistgirių (arba Skaistgirio, Skaisgirio) stotis, įrengtas vandens bokštas, hidrokolonėlė, vandens šulinys, semaforas.Panevėžio siaurojo geležinkelio kompleksas. Pavb.lt (tikrinta 2023-08-15). Netoli Skaistgirių buvo klampus durpynas (užakęs ežerėlis), jam užpildyti prireikė 6000 m² žemių.Naujajame geležinkelyje (III). „Lietuvos aidas“, 1937-10-05, psl. 6. Stotis atidaryta 1938 m., joje pastatytas dviaukštis pastatas tarnautojams gyventi (2 butai), patalpos keleiviams, sandėliai, ūkiniai pastatai.Panevėžio-Joniškėlio geležinkelis baigiamas statyti. „Lietuvos aidas“, 1938-08-31, psl. 1.

Po 1992 m. šiuo geležinkeliu keleivius vežiodavo tik tarp Panevėžio ir Skaistgirių. Mažėjo ir krovinių pervežimai, prastėjo infrastruktūros būklė – paskutiniais geležinkelio gyvavimo metais maksimalus leistinas greitis linijoje sumažintas iki 15 km/h.Паневежисская узкоколейная железная дорога. Энциклопедия узкоколейных железных дорог бывшего СССР «Младший Брат» (tikrinta 2023-08-15). 1996 m. liepos 1 d. traukinių eismas geležinkeliu nutrauktas.Po dešimties metų pertraukos siaurukas sugrįžta į Joniškėlį. 2007-02-20, Delfi.lt (tikrinta 2023-08-15). Stoties pastatas 1996 m. įtrauktas į Kultūros vertybių registrą.

 Šaltiniai 

Kategorija:Lietuvos siaurųjų geležinkelių stotys
Kategorija:Panevėžio rajono savivaldybės geležinkelio stotys
Kategorija:Lietuvos kultūros vertybės: geležinkelio stotys